**Temeri nejustificate...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă tem de-a ta singurătate,

Și de iubirea ta mă tem.

Dar totuși eu te strig în noapte,

Și-adeseori în vis te chem.

Cuvinte, frunze ruginii,

Sărută dinadins pământul.

Ca să împrăștie stihii,

Sau umbra ce-a lăsat-o vântul.

Mi-e teamă gândul să-l ascult,

(că mă îndeamnă să te chem).

În vise (chiar de-s cu-mprumut),

Ca amândoi să le veghem.

Privește vântul cum le-aduce,

Împrăștiindu-le în noi.

Tot încercând a ne seduce,

Cu dragostea ... pe amândoi.

”- De ce mă tem?-De-nsingurare!”,

Și de copacii dezgoliți.

Care cu mare nerăbdare,

Ne tot privesc ca pe iubiți.

De fapt mă tem de suflet gol,

Melancolie, nostalgie.

De-aceea vieții dau ocol,

Că tot suntem la sindrofie.

Sunt temeri care nu-și au locul,

Fiind chiar nejustificate.

Când se tot vede cum norocul,

Din soarta mea își taie parte.

Brăila, octombrie 2017